
	Pretendentiem, kam izsniegts atklāta konkursa nolikums



Par atklāta konkursa nolikuma skaidrojumu un grozījumiem
Limbažu novada pašvaldība saņēmusi precizējošās informācijas pieprasījumu atklātā konkursā “Būvprojekta izstrāde un autoruzraudzība Dienas aprūpes centra telpu ierīkošanai Salacgrīvā, Pērnavas ielā 29”, iepirkuma identifikācijas Nr.- LNP 2026/134/
1.jautājums
Lūdzam Iepirkuma komisiju precizēt un, nepieciešamības gadījumā, veikt grozījumus iepirkuma dokumentācijā, lai novērstu pretrunu starp konkursa nolikuma 8. pielikumā un saimnieciski izdevīgākā piedāvājuma vērtēšanas kritērijā noteiktajām prasībām attiecībā uz būvprojekta vadītāja pieredzi.
Konkursa nolikuma 8. pielikumā ir paredzēta prasība:
“Pretendenta būvprojekta vadītāja __________ /vārds, uzvārds/ pieredze energoefektīvu projektu izstrādē.”
Savukārt konkursa nolikumā pie saimnieciski izdevīgākā piedāvājuma vērtēšanas kritērija “Būvprojekta vadītāja pieredze” ir noteikts, ka tiek vērtēta būvprojekta vadītāja pieredze dzīvojamu māju (klasifikācijas kodi 1122, 113 un to apakšgrupas) vai nedzīvojamu ēku (klasifikācijas kodi 1262, 1263 un 1264 un to apakšgrupas) ēkas vai telpu pārbūves, vienkāršotas pārbūves, atjaunošanas vai jaunbūves būvniecības ieceres dokumentācijas izstrādē vismaz 150 m² platībā.
Vērtēšanas kritērijā nav noteikta prasība, ka uzrādītajai pieredzei jābūt tieši energoefektīvu projektu izstrādē, kā tas savukārt norādīts 8. pielikumā.
Līdz ar to pretendentam nav viennozīmīgi saprotams, kāda tieši būvprojekta vadītāja pieredze ir jānorāda un jāapliecina, lai piedāvājums atbilstu nolikumā noteiktajām prasībām un pretendents varētu saņemt attiecīgo punktu skaitu.
Lūdzam Iepirkuma komisiju precizēt, ja energoefektivitātes kritērijs nav paredzēts vērtēšanas kritērijā, lūdzam svītrot vai precizēt norādi par “energoefektīvu projektu izstrādi” 8. pielikumā, lai iepirkuma dokumentācijā noteiktās prasības būtu savstarpēji saskaņotas. 
Lūdzam veikt attiecīgus grozījumus iepirkuma dokumentācijā, nodrošinot, ka prasības pretendentiem un pieredzes vērtēšanas kārtība ir skaidras, viennozīmīgas un savstarpēji saskaņotas, tādējādi nodrošinot vienlīdzīgu attieksmi pret visiem pretendentiem un iespēju sagatavot atbilstošu piedāvājumu.
Atbilde: Veikti grozījumi nolikumā un nolikuma 8.pielikumā.

2.jautājums
Lūdzu iepirkumu komisiju papildināt iepirkumu dokumentāciju ar 3.pielikumā tehniskajā specifikācijā minēto pielikumu Tehniskās apsekošanas atzinums uz 4 lapām.
Šobrīd pie dokumentācijas neredzam šo dokumentu.

Atbilde: Dokumentācija papildināta ar tehniskās apsekošanas atzinumu uz 32 lapām. 
3.jautājums
Vai iespējams iepirkuma dokumentācijai pievienot gatavo, bet vēl nerealizēto siltināšanas būvprojektu?
Atbilde: Nē, projekts tiks izsniegts pretendentam,  ar kuru tiks noslēgts līgums.
Iepirkumu komisijas priekšsēdētājs							      J. Graudiņš

